OpenLLM-France/wikimedia huggingface dataset:
# Alonso Puerta Gutiérrez

Alonso José Puerta Gutiérrez (Avilés, Astúries, 24 de març de 1944) és un polític socialista asturià.

## Executòria professional i política

Va estudiar en el Col·legi de la Inmaculada, de Gijón, amb la promoció de 1961, per obtenir posteriorment el títol d'Enginyer de Camins, Canals i Ports per la Universitat Politècnica de Madrid.
Es va afiliar al Partit Socialista Obrer Espanyol en la clandestinitat el 1972 i va ser escollit secretari general de la Federació Socialista Madrilenya al seu I Congrés el 1977.
A les eleccions generals espanyoles de 1977 va ser elegit diputat a les Corts Constituents per la Circumscripció electoral de Madrid i, el 1979, regidor de l'Ajuntament de Madrid, on va exercir les responsabilitats de tinent d'alcalde i portaveu del Grup Socialista fins a la seva expulsió del PSOE el 1981 per oposar-se a l'adjudicació irregular de contractes. Posteriorment va ser reposat en els seus càrrecs per sentència del Tribunal Suprem.
El 1982 va ingressar en el Partit d'Acció Socialista (PASOC), del que en fou nomenat secretari general, càrrec que va exercir fins a 2001. Com a tal va participar en la fundació d'Izquierda Unida el 1986, sent membre de la Presidència Federal.
Escollit eurodiputat a les eleccions de 1987, 1989, 1994 i 1999, va ser vicepresident del Parlament Europeu i president del grup parlamentari d'Esquerra Unida Europea - Esquerra Verda Nòrdica (GUE-NGL).
Al VII Congrés Federal del PASOC (abril de 2001) va renunciar a presentar-se a la reelecció en la secretaria general, cedint el testimoni a Luis Aurelio Sánchez. En aquest mateix Congrés, i a proposta del mateix Porta, els delegats van votar majoritàriament per la sortida del PASOC d'Izquierda Unida. Pocs mesos després va abandonar el partit, si bé va mantenir el seu escó al Parlament Europeu fins a la consumació de la legislatura, en què es va retirar de la política.
De cara al referèndum espanyol de febrer de 2005 es va pronunciar a favor de la Constitució europea.
Actualment presideix la Fundació Cultural Indalecio Prieto.

## Referències

* ↑ Alonso Puerta expulsado del PSOE después de denunciar un caso de corrupción
* ↑ Alonso Puerta propondrá en el próximo congreso la salida del Pasoc de IU, El País, 27 de març de 2001
* ↑ «Alonso Puerta creu que la carta magna europea mereix el suport tot i els defectes que presenta», Hoja Digital, 9 de desembre de 2004

## Enllaços externs

* Legislatura Constituent (PSOE)
* Diputat al Parlament Europeu (IU)
# Xah Niyaz Khan

Xah Niyaz Khan fou kan o governador de Khivà del 1691 al 1702, designat pel kan de Bukharà Subhan Kuli Khan. No pertanyia a la família arabxàhida i fou col·locat al tron després d'un cop d'estat dels amirs contraris a la guerra amb Bukharà. La khutba es va fer en nom del Khan de Bukharà, el nom del qual es va posar a les monedes.
El 1700 va enviar una ambaixada al tsar Pere el Gran demanant el protectorat rus; el juliol del mateix any el tsar va contestar expressant la seva satisfacció per la petició. No torna a ser esmentat i s'hauria retirat o fou deposat a la mort de Subhan Kuli Khan el 1702.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Michel Foucher

Michel Foucher és un geògraf i polític francès, autor del llibre Fronts et frontières. Un tour du monde géopolitique (Fayard, 1991), actualment ambaixador de França a Letònia. Geògraf, diplomàtic, assagista, nascut el 1946. Catedràtic de geografia, Doctor en Lletres i Ciències Humanes, professor a la Universitat Lumière-Lyon 2 des de 1989. Michel Foucher ha estat també professor al col·legi d'Europa de Natolin, a Varsòvia (1994-2002), consultor per a la Comissió Europea, conseller de la Lyonnaise de Banque, encarregat de missió per Délégation à l'aménagement du territoire et à l'action régionale (DATAR) del govern francès i conseller del ministre d'Afers Exteriors (1998-2002), director del Centre d'Anàlisi i de Previsió del Ministeri d'Afers Exteriors (1999-2002) i ambaixador de França a Letònia (2002-2006). És membre del comitè científic de la fundació Robert-Schuman i, des de febrer de 2006, ambaixador en missió sobre temes europeus. Ha escrit, dirigit o participat en una vintena d'obres sobre qüestions geopolítiques i sobre la geografia cultural.

## Referències

* ↑ «Michel Foucher». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Van Etten

Van Etten és una població dels Estats Units a l'estat de Nova York. Segons el cens del 2000 tenia 581 habitants.

## Demografia

Segons el cens del 2000, Van Etten tenia 581 habitants, 228 habitatges, i 150 famílies. La densitat de població era de 257,8 habitants per km².
Dels 228 habitatges en un 36% hi vivien nens de menys de 18 anys, en un 43,9% hi vivien parelles casades, en un 17,1% dones solteres, i en un 33,8% no eren unitats familiars. En el 27,2% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,03.
Per edats la població es repartia de la següent manera: un 30,1% tenia menys de 18 anys, un 8,1% entre 18 i 24, un 25,6% entre 25 i 44, un 22,4% de 45 a 60 i un 13,8% 65 anys o més.
L'edat mediana era de 34 anys. Per cada 100 dones de 18 o més anys hi havia 87,1 homes.
La renda mediana per habitatge era de 27.955 $ i la renda mediana per família de 35.769 $. Els homes tenien una renda mediana de 23.125 $ mentre que les dones 30.417 $. La renda per capita de la població era de 12.223 $. Entorn del 10,3% de les famílies i el 15% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Van Etten». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Van Etten». American Fact Finder. Oficina del Cens dels Estats Units, 12-01-2010.
# Fabricio Coloccini

Fabricio Coloccini (Córdoba, 22 de gener del 1982) és un futbolista argentí que ha jugat de defensa al Vila-real CF, Atlètic de Madrid, Deportivo de La Coruña i Newcastle United.

## Referències

* ↑ «Fabricio Coloccini: Former captain leaves Newcastle after eight years». BBC Sport, 05-07-2016. [Consulta: 8 juliol 2016].

## Enllaços externs

* Estadístiques a transfermarkt.de (alemany)
Fabricio Coloccini amb l'Argentina - Plantilles de navegació :
Selecció de futbol de l'Argentina – Copa Amèrica de futbol 2004
1 Abbondanzieri •
2 Ayala •
3 Sorín •
4 Quiroga •
5 Mascherano •
6 Heinze •
7 Saviola •
8 Zanetti •
9 Figueroa •
10 D'Alessandro •
11 Tévez •
12 Cavallero •
13 Placente •
14 Rodríguez •
15 Fernández •
16 L. González •
17 M. González •
18 K. González •
19 Delgado •
20 Medina •
21 Rosales •
22 Coloccini •
Seleccionador: Bielsa
Selecció de futbol de l'Argentina – Jocs Olímpics d'estiu 2004
1 Caballero •
2 Ayala •
3 Heinze •
4 Fernández •
5 Kily González •
6 Coloccini •
7 Saviola •
8 Mascherano •
9 Figueroa •
10 Tévez •
11 Delgado •
12 Rosales •
13 Rodríguez •
14 Medina •
15 D'Alessandro •
16 L. González •
17 M. González •
18 Lux •
Seleccionador: Bielsa
Selecció de futbol de l'Argentina – Copa Confederacions 2005
1 Leo Franco •
2 Samuel •
3 Sorín •
4 Zanetti •
5 Cambiasso •
6 Heinze •
7 Tévez •
8 Riquelme •
9 Saviola •
10 Aimar •
11 Delgado •
12 Lux •
13 Gonzalo •
14 Milito •
15 Placente •
16 Coloccini •
17 Bernardi •
18 Santana •
19 Maxi Rodríguez •
20 Demichelis •
21 Figueroa •
22 Galletti •
23 Caballero •
Seleccionador: Pekerman
Selecció de futbol de l'Argentina – Copa del Món de Futbol 2006
1 Abbondanzieri •
2 Ayala •
3 Sorín •
4 Coloccini •
5 Cambiasso •
6 Heinze •
7 Saviola •
8 Mascherano •
9 Crespo •
10 Riquelme •
11 Tévez •
12 Franco •
13 Scaloni •
14 Palacio •
15 Milito •
16 Aimar •
17 Cufré •
18 Maxi Rodríguez •
19 Messi •
20 Cruz •
21 Burdisso •
22 González •
23 Ustari •
Seleccionador: Pekerman :
# Arban

Arban és un jaciment arqueològic de Síria, a la riba occidental del Khabur, també anomenada Tell Adjabe. Probablement correspon de la ciutat mesopotàmica de Gar(Sha)-dikama, i a la que en època romana fou anomenada Arabana, loc fronterer contra els parts. Sota domini àrab va servir de magatzem pel cotó del territori de la vall del Khabur. Fou destruïda en època desconeguda, potser al segle xiv per Tamerlà.
H. A. Layard hi va trobar diverses figures d'una civilització autòctona emparentada amb la de Babilònia.

## Bibliografia

* H. A. Layard, Niniveh und Babylon (traduïda a l'alemany per Zenker)
# Kamimuria senticosa

Kamimuria senticosa és una espècie d'insecte pertanyent a la família dels pèrlids que es troba a Àsia: el Nepal.

## Referències

* ↑ uBio (anglès)
* ↑ Harper, P.P., 1976. Mushi 49(3):27.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):110-138.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
# Carmen Hombre Ponzoa

Carmen Home Ponzoa (San Fernando, 30 de desembre de 1898 - 1936?) va ser una mestra i sindicalista molt activa políticament.
Es va destacar per la seva trajectòria sindical i activitat política. Estava afiliada a la UGT i militava en el partit comunista. També va destacar per la lluita en favor de l'alliberament de les dones inculcant al seu alumnat una consciència de lluita revolucionària i social. L'Ajuntament de Jerez convoca anualment els Premis Carmen Home Ponzoa a la labor educativa.
Mestra de professió, va dur a terme la seva docència a El Madroño, Arcos, a Jerez; per a més tard passar a incorporar-se en 1931 a l'Escola unitària número 5.
De confessió protestant, Carmen Hombre de Ponzoa va ser afusellada en esclatar la guerra civil, estant en avançat estat de gestació, i en l'informe de la Direcció general de Seguretat la presenta com una comunista que difonia “les doctrines dissolvents que inculcava a les nenes a les quals instruïa”. El seu home, Máximo Salazar, també fou afusellat.
Carmen Hombre Ponzoa té un carrer a Jerez de la Frontera.

## Referències

* 1 2 Carmen Hombre - JerezSiempre, Monumentos, Historia, Callejero cultural y Guía Turística de Jerez de la Frontera jerezsiempre.com (castellà) Consulta 4 de març del 2017
* ↑ Mañana se entregan los I Premios Carmen Hombre Ponzoa a la labor educativa Diario de Jerez (castellà) Consulta 4 de març del 2017
* 1 2 Carmen Hombre Ponzoa Maestras Republicanas Consulta 14 de març de 2017
* ↑ La historia del protestantismo en el Archivo Municipal de Jerez. Cristóbal Orellana. lavozdelsur.es Arxivat 2018-08-29 a Wayback Machine. Consulta 14 de març del 2017
* ↑ Calle Carmen Hombre Ponzoa, Jerez de la Frontera Callejero.net Consulta 14 de març del 2017
# Alosa (persona)

Una alosa és una persona que s'aixeca prest els matins i que se'n va a dormir prest els vespres. L'alosa (l'ocell) és una au bàsicament diürna, cosa que explica l'ús d'aquest mot per a les persones que dormen de les 22:00 h a les 06:00 h aproximadament. Aquestes persones estan molt ben adaptades per al torn de dia. El concepte oposat és el del mussol, aquella persona que està desperta fins tard i se sent més desperta els vespres. Un altre nom que reben les aloses són gent A (en contraposició al noms dels musssols, gent B). Els acadèmics usen els termes matutí (morningness) i vespertí (eveningness).
Els estudis sobre la prevalença de cada un dels comportaments o de cronotips intermedis han usat tradicionalment diferents criteris i, per tant, arriben a diferents conclusions. En alguns casos, la pregunta és "a quina hora t'aixeques?" i en d'altres, la pregunta s'assembla més a "a quina hora prefereixes aixecar-te?". Una enquesta del 2004 a 400 persones arribà a la conclusió que hi ha aproximadament un 15% d'aloses, un 25% de mussols i un 60% de casos intermedis.

## Referències

* ↑ James, Kyle «Late Sleepers in Denmark Rally for Societal Change». Deutsche Welle, 01-03-2007 [Consulta: 1r novembre 2009].
* ↑ Morris, Chris «Late risers unite in Denmark». BBC News Channel, 14-06-2007 [Consulta: 1r novembre 2009].
* ↑ Horne JA, Östberg O «A self-assessment questionnaire to determine morningness-eveningness in human circadian rhythms». Int J Chronobiol, 4, 2, 1976, pàg. 97–110. PMID: 1027738.
* ↑ Schur, Carolyn. «excerpt». A: Birds of a Different Feather. Saskatoon, Canada: Schur Goode Associates, 1994. ISBN 0-9698190-0-5 [Consulta: 20 juliol 2009].

## Vegeu també

* Ritme circadiari
* Cronobiologia

## Enllaços externs

* Redes - El reloj que llevamos dentro (castellà)
* http://www.newscientist.com/article/dn24292-first-physical-evidence-of-why-youre-an-owl-or-a-lark.html (anglès)
# Xah Rud

* No s'ha de confondre amb Xahrud.
Xah Rud (persa شاهرود, Shāhrūd, literalment el gran riu, el riu del rei) és un riu de l'Iran, afluent del Sefid Rud.
Neix a les muntanyes a l'oest de Teheran i a Manjil es troba amb el Qezel Owzan i forma el Safid Rud que desaigua a la mar Càspia. Allà s'hi va construir en els anys 50 la gran presa de Manjil, inaugurada el 1961, per proveir els arrossars de Gilan. El seu curs superior s'anomena Shah Rud-e Talakan per distingir-lo del seu afluent de la dreta anomenat Shah Rud-e Alamut. El nom del riu és esmentat pels geògrafs musulmans des del segle viii.
Vegeu també: Imamrud.

## Referències

* ↑ Foundation, Encyclopaedia Iranica. «Encyclopaedia Iranica. Manjil» (en anglès americà). [Consulta: 25 febrer 2023].
* ↑ Enciclopèdia de l'Islam, X, 202.
# Mineevita-(Y)

La mineevita-(Y) és un mineral de la classe dels carbonats. Rep el seu nom del professor Dmitry Andreevich Mineev (1935–1992), geoquímic rus i mineralogista, fundador de l'Acadèmia Russa de les Ciències.

## Característiques

La mineevita-(Y) és un carbonat de fórmula química Na$_{25}$Ba(Y,Gd,Dy)₂(CO₃)$_{11}$(HCO₃)₄(SO₄)₂F₂Cl. Cristal·litza en el sistema hexagonal, formant grans anèdrics de fins a 1 centímetre. La seva duresa a l'escala de Mohs és 4.
Segons la classificació de Nickel-Strunz, la mineevita-(Y) pertany a «05.BF - Carbonats amb anions addicionals, sense H₂O, amb (Cl), SO₄, PO₄, TeO₃» juntament amb els següents minerals: ferrotiquita, manganotiquita, northupita, tiquita, bonshtedtita, bradleyita, crawfordita, sidorenkita, daqingshanita-(Ce), reederita-(Y), brianyoungita, filolitita, leadhil·lita, macphersonita i susannita.

## Formació i jaciments

Es tracta d'una espècie molt rara que es troba en pegmatites en un massís alcalí diferenciat. Va ser descoberta al mont Alluaiv, al massís de Lovozero, a la península de Kola (óblast de Múrmansk, Rússia), l'únic indret on ha estat descoberta. Es troba associada a altres minerals com: nahcolita, trona, termonatrita, sidorenkite, neighborita, aegirina, albita, esfalerita i manganotiquita.

## Referències

* ↑ «Mineevite-(Y)» (en anglès). Mindat. [Consulta: 24 maig 2016].
* 1 2 «Mineevite-(Y)» (en anglès). Handbook of Mineralogy. [Consulta: 24 maig 2016].
# Vicent Gascó i Massot

Vicent Gascó i Massot (València, 11 de març de 1734 - 6 de juliol de 1802) fou un enginyer i arquitecte, acadèmic de la Reial Acadèmia de Belles Arts de San Fernando des de 1765 i director de la Reial Acadèmia de Belles Arts de Sant Carles de 1776 a 1779, on va ser un dels fundadors de l'escola d'arquitectura.A més ocupà altres càrrecs polítics, va ser alcalde de barri pel «Quarter de Serrans» en 1769 i diputat del comú de la ciutat de València en diverses ocasions entre 1780 i 1790.
Fou un arquitecte molt prolífic que ha deixat nombrosos edificis, sobretot al País Valencià, i que destaca pel seu trencament amb el barroc i la introducció del neoclassicisme.

## Edificis civils

* Casa consistorial d'Alberic
* Casa consistorial de Sollana
* Casa consistorial de Sueca (1756)
* Casa consistorial de Sagunt
* Casa consistorial de Silla (1794)
* Casa de l'ensenyança de Cullera (1781)
* Diverses reformes al Palau Reial de València

## Edificis religiosos

* Església i Palau del Temple (1761)
* Església de la Nativitat de Vilafermosa (1768)
* Capella de Nostra Senyora del Carme, al Convent del Carme de València (1774 - 1783)
* Capella de la Comunió de l'Església de Santa Caterina d'Alzira (1776)
* Església de Sant Miquel Arcàngel de Burjassot (aprox. 1780) Gascó va dissenyar l'altar major.
* Església de l'Assumpció de Nostra Senyora de Riba-roja (1781)
* Església parroquial de la Mare de Déu d'Albuixec (1783) La reforma projectada per Gascó no es va fer, però els plànols es conserven a l'arxiu municipal de València.
* Església de Sant Llorenç de Càlig (1785)
* Església de Sant Jaume de Vila-real (1785 - 1798), s'encarrega de la decoració neoclàssica
* Remodelació de la Catedral de Sogorb (1791 - 1795)
* Església de l'Assumpció d'Alaquàs, és de principis del segle xvi, Gascó va fer la capella de la Comunió en estil neoclàssic al costat de la nau central.
* Església de Nostra Senyora del Roser de Sedaví (1794)
* Capella de la Comunió de l'Església de la Puríssima de Quart de Poblet.

## Infraestructures

* Avinguda del Port (València) o «Camí Nou del Grau» (1802)
* Va dirigir les obres de la carretera d'Aragó, on va fer diversos ponts, com el Pont del Barranc de Xiva a Catarroja (1767); així com les carreteres de Madrid, Catarroja i Cullera

## Referències

* 1 2 3 «Gran Enciclopèdia Catalana». Enciclopèdia catalana. [Consulta: 31 gener 2016].
* 1 2 3 4 Roselló, Tomás «La huella de Vicente Gascó (1734-1802) en l'Horta (I)». Levante L'Horta, 16-05-2015, pàg. 32-33.
* ↑ Arxiu Municipal de Sueca. Signatura: URB-3/1.
* 1 2 3 «La huella de Vicente Gascó en l'Horta (II)». Levante L'Horta, 22-05-2015.
# Arbanija

Arbanija és un poble de l'illa de Čiovo (Split-Dalmàcia, Croàcia). El 2011 tenia 374 habitants.

## Referències

* ↑ Oficina d'Estadística de Croàcia. «Population by Age and Sex, by Settlements, 2011 Census: Arbanija» (en anglès), 2012. [Consulta: 21 gener 2021].
# Kamimuria quadrata

Kamimuria quadrata és una espècie d'insecte pertanyent a la família dels pèrlids que es troba a Àsia: el Japó.

## Referències

* ↑ uBio (anglès)
* ↑ Klapálek, 1907. Bull. internat. acad. Sci. Boheme 12:266.
* 1 2 Catalogue of Life (anglès)
* ↑ GBIF (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)
* ↑ Ecological Survey of Aquatic Animals in the Stream Yokoshibetsu, Sapporo (anglès)

## Enllaços externs

* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
* www.geocities.jp
* Mushi Search (japonès)
* www.jpnrdb.com Arxivat 2014-10-16 a Wayback Machine. (japonès)
# Capricis del destí

Capricis del destí (títol original: Random Hearts) és una pel·lícula estatunidenca dirigida per Sydney Pollack, estrenada el 1999. Ha estat doblada al català.

## Argument

« Dutch » Van Den Broeck, sergent del departament d'afers interns de la policia de Washington, i Kay Chandler, membre del Congrés en campanya per a la seva reelecció, no haurien hagut mai de trobar-se. Fins a aquest accident d'avió on cadascun d'ells perd el seu cònjuge. Dutch porta la seva pròpia investigació. Estupefacte, descobreix que la seva dona, Payton, i el marit de Kay, Cullen, havien assegut al costat a l'avió, registrats com marit i muller. Dutch i Kay, de mentalitats força diferents, han d'afrontar un secret que amenaça de destruir-los.

## Repartiment

* Harrison Ford: sergent William « Dutch » Van Den Broeck
* Kristin Scott Thomas: Kay Chandler
* Charles S. Dutton: Alcee
* Bonnie Hunt: Wendy Judd
* Dennis Haysbert: George Beaufort
* Sydney Pollack: Carl Broman
* Richard Jenkins: Truman Trainor
* Paul Guilfoyle: Dick Montoya
* Susanna Thompson: Peyton Van Den Broeck
* Peter Coyote: Cullen Chandler
* Dylan Baker: Richard Judd
* Lynne Thigpen: Phyllis Bonaparte
* Susan Floyd: Molly Roll
* Bill Cobbs: Marvin
* Kate Mara: Jessica Chandler
* Ariana Thomas: Shyla Mumford
* Nelson Landrieu: Silvio Coya
* Brooke Smith: Sarah
* Christina Chang: Laurie
* Michelle Hurd: Susan
* Reiko Aylesworth: Mary Clara Clark
* Raymond Anthony Thomas: oficial Clayton Williams
* Edie Falco: Janice
* S. Epatha Merkerson: Nea
* Mark Zeisler: Steven Driker
* Davenia McFadden: Cassie
* Molly Price: Alice Beaufort
* Lynette DuPree: la infermera Nancy
* Ken Kay: Peter Suchet

## Producció
### Gènesi i desenvolupament

La novel·la de Warren Adler surt l'any 1984. Els drets els compra un estudi poc temps després de la seva sortida. Però el film queda en " development hell" durant 15 anys. Als anys 1980, Dustin Hoffman havia de tenir el paper principal però finalment va abandonar el projecte perquè no li agradaven les reescriptures del script. Als anys 1990, Kevin Costner es lliga al projecte, amb James L. Brooks a la direcció. Finalment, la plaça de realitzador torna a Sydney Pollack i el primer paper a Harrison Ford. Havien treballat junts en el precedent film de Pollack, Sabrina (1995).

### Rodatge

El rodatge ha tingut lloc a Florida (Miami Beach, Miami), Virginie (Alexandria, Comtat d'Arlington), el Maryland (Baltimore, Bethesda, Chevy Chase, Naval Aire Parada Patuxent River), a l'Estat de Nova York (Nova York, Jackson Heights, Yonkers, Brooklyn), New Jersei (Elmwood Park), a Washington DC (Dupont Circle, National Mall).

## Referències

* ↑ «Capricis del destí». esadir.cat.
* ↑ «Movie Review - - FILM REVIEW; Together By a Twist Of Fate - NYTimes.com» (en anglès). [Consulta: 8 març 2018].
* ↑ Trivia a Internet Movie Database (anglès)
* ↑ Filming locations a Internet Movie Database (anglès)